text: Ինչպես ԱրմԻնֆո գործակալության թղթակցին հայտնել է Հայաստանի Հայրենական ապրանքարտադրողների միության նախագահ Վազգեն Սաֆարյանը, այլընտրանքային (լրացուցիչ) հարկային ստուգումների անցկացման անհրաժեշտությունը պայմանավորված է նրանով, որ երկրի հարկային օրենսդրությունը շատ բարդ է և պարզեցման կարիք ունի: «Հաճախ հարկային օրենքները մեկնաբանությունների կարիք են ունենում, հատկապես դրանցից դժվար են գլուխ հանում ՓՄՁ բիզնեցի ներկայացուցիչները: Հարկային օրենսդրությունը պետք է պարզեցվի, այլ ոչ թե ներդրվի լրացուիչ ստուգումների ինստիտունը»,-ասել է Սաֆարյանը: Նրա խոսքով, Հայաստանում գրանցված 110 հազար իրավաբանական անձանցից իրականում, լավագույն դեպքում, գործում է միայն երրորդ մասը: